# ZMOS CMYK

# Materiál na rokovanie

**Hospodárskej a sociálnej rady SR**

# dňa 14. 8. 2017

 **k bodu č. 21)**

**Stanovisko ZMOS k**

**návrhu zákona, ktorým sa mení a dopĺňa zákon č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov**

**Všeobecne k návrhu:**

Cieľom navrhovaného zákona je implementovať smernicu Európskeho parlamentu a Rady (EÚ) 2016/97 z 20. januára 2016 o distribúcii poistenia (prepracované znenie), ktorá nahradila smernicu 2002/92/ES Európskeho parlamentu a Rady z 9. decembra 2002 o sprostredkovaní poistenia (ďalej len „smernica“). Návrhom zákona sa riešia aj niektoré podnety z aplikačnej praxe, najmä pokiaľ ide o úpravu osobitného finančného vzdelávania v oblasti požiadaviek na odbornú spôsobilosť osôb vykonávajúci finančné sprostredkovanie a finančné poradenstvo. Sprísňujú sa podmienky, ktoré musia spĺňať právnické soby, poskytujúce osobitné finančné vzdelávanie pre jednotlivé sektory a jednotlivé stupne odbornej spôsobilosti.

Predkladaný návrh zákona nebude mať vplyv na rozpočty miest a obcí.

**Pripomienky k návrhu:**

***ZMOS k predloženému návrhu zákona neuplatňuje žiadne zásadné pripomienky.***

**Záver:**

ZMOS navrhuje, aby HSR SR odporučila návrh na ďalšie legislatívne konanie.

**Michal Sýkora**

 **predseda ZMOS**